Az egy évvel korábbihoz viszonyítva 0,5, az előző hónaphoz képest 5,0%-kal csökkent az építőipari termelés volumene

2023 augusztusában az építőipari termelés volumene a nyers adatok szerint 0,5%-kal elmaradt az egy évvel korábbitól. Az építményfőcsoportok közül az épületek építésének termelése 7,6%-kal csökkent, az egyéb építményeké 13,6%-kal nőtt. A szezonálisan és munkanaphatással kiigazított indexek alapján az építőipar termelése 5,0%-kal kisebb volt a júliusinál.

2023 augusztusában az előző év azonos hónapjához képest:

A két építményfőcsoport termelése ellentétesen alakult, az épületeké 7,6%-kal csökkent, az egyéb építményeké 13,6%-kal nőtt az előző évi, alacsony bázishoz képest.

Az építőipari ágazatok közül az épületek építésében 2,0, az egyéb építmények építésében 17,4%-kal nagyobb volt a termelés. A speciális szaképítés termelése 10,6%-kal kisebb lett.

A megkötött új szerződések volumene 31,9%-kal bővült. Ezen belül az épületek építésére kötött szerződéseké 22,3%-kal emelkedett, az ipari épületekre kötött nagyértékű szerződéseknek köszönhetően. Az egyéb építmények építésére vonatkozó szerződések volumene 46,6%-kal nagyobb volt a 2022. augusztusi, alacsony bázisnál.

Az építőipari vállalkozások augusztus végi szerződésállományának volumene 23,9%-kal elmaradt a 2022. augusztus végitől, ezen belül az épületek építésére vonatkozó szerződéseké 4,9%-kal magasabb, az egyéb építményekre vonatkozóké 40,6%-kal alacsonyabb volt az egy évvel korábbinál.

2023 első nyolc hónapjában az előző év azonos időszakához képest:

Az építőipari termelés 4,7%-kal csökkent.

Sajtókapcsolat:

* kommunikacio@ksh.hu

|  |  |
| --- | --- |
|  | © Központi Statisztikai Hivatal |
|  | © Központi Statisztikai Hivatal |

Eredeti tartalom: Központi Statisztikai Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/7412/az-egy-evvel-korabbihoz-viszonyitva-05-az-elozo-honaphoz-kepest-50-kal-csokkent-az-epitoipari-termeles-volumene/